High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ວັນທີ 13 ມີນາ 2017, ວັນໂທລະຄົມມະນາຄົມແຫ່ງຊາດ ຂອງ ສປປ ລາວ ມີອາຍຸຄົບຮອບ 52 ປີ. 52 ປີ ເປັນໄລຍະເວລາທີ່ເປັນປະຫວັດສາດສຳຄັນຂອງຄວາມກ້າວໜ້າ ແລະເປັນຂີດໝາຍສຳຄັນທີ່ສຸດໃນການນຳໄຊ້ ແລະການພັດທະນາການຕິດຕໍ່ສື່ສານຂອງ ສປປ ລາວ ດວ້ຍຫຼາຍຮູບແບບ.
ພັກ ແລະ ລັດຖະບານ ຍາມໃດກໍ່ໄດ້ຖືເອົາວຽກງານໂທລະຄົມມະນາຄົມ ແລະການສື່ສານ ເປັນຂະແໜງການໜຶ່ງ ທີ່ສຳຄັນໃນພາລະກິດປົດປ່ອຍຊາດກໍ່ຄື ໃນການພັດທະນາເສດຖະກິດ ແລະສັງຄົມ ຂອງ ຊາດລາວເຮົາ. ສະໄໝ ປະຕິວັດຊາດ ປະຊາທິປະໄຕ ການສື່ສານ ໄດ້ປະກອບສ່ວນອັນໃຫຍ່ຫຼວງ ໃນທຸກໆໄຊຊະນະ.
ປະຈຸບັນ ການວິວັດທະນາການດ້ານວິທະຍາສາດແລະເຕັກໂນໂລຊີໂທລະຄົມມະນາຄົມ ແລະ ການສື່ສານ ໄດ້ ຂະຫຍາຍຕົວຢ່າງວ່ອງໄວ. ການນຳໃຊ້ເຕັກໂນໂລຊີດັ່ງກ່າວນີ້ ຈຶ່ງກາຍເປັນພື້ນຖານອັນໜຶ່ງໃນການຫັນເປັນອຸດສາຫະກຳ ແລະ ທັນສະໄໝ. ດັ່ງນັ້ນ ສປປ ລາວ ໄດ້ກຳນົດເອົາວັນທີ 13 ມີນາ ເປັນວັນໂທລະຄົມມະນາຄົມ ແຫ່ງຊາດ ຊຶ່ງເລີ້ມແຕ່ປີ 1965 ມາຮອດນີ້ໄດ້ 52 ປີ ຕາມມາດຕາ 52 ຂອງກົດໝາຍວ່າດ້ວຍການໂທລະຄົມມະນາຄົມ (ສະບັບປັບປຸງ)
ໂດຍອີງຕາມດຳລັດຂອງນາຍົກລັດຖະມົນຕີ ເລກທີ 22/ນຍ ລົງວັນທີ 16/19/2017 ວ່າດ້ວຍການຈັດຕັ້ງ ແລະ ການເຄື່ອນໄຫວຂອງກະຊວງໄປສະນີ ໂທລະຄົມມະນາຄົມ ແລະການສື່ສານ ເພື່ອເຮັດໜ້າທີ່ ຄົ້ນຄວ້າຮ່າງນະໂຍບາຍ, ປັບປຸງກົດໝາຍ, ລັດຖະດຳລັດ, ດຳລັດ, ຂໍ້ຕົກລົງ, ຂໍ້ກຳນົດ, ລະບຽບການ, ແຜນຍຸດທະສາດ, ແຜນພັດທະນາໄລຍະຍາວ, ແຜນການຫ້າປີ, ແຜນການປະຈຳປີ, ບັນດາໂຄງການກໍ່ສ້າງທີ່ສຳຄັນ, ຜັນຂະຫຍາຍແນວທາງນະໂຍບາຍຂອງພັກ ແລະ ລັດຖະບານ, ຄຸ້ມຄອງມະຫາພາກ ຕາມແຜນນະໂຍບາຍ ແລະ ນິຕິກຳທີ່ກ່ຽວຂ້ອງ, ຄຸ້ມຄອງການຕິດຕັ້ງ ການເຊື່ອມຕໍ່ເຄື່ອຂ່າຍ, ຄຸ້ມຄອງກຳນົດກົນໄກ ແລະ ລະບຽບການຕ່າງໆທີ່ເໝາະສົມ, ຊີ້ນຳກວດກາທາງດ້ານລາຄາ ອັດຕາຄ່າບໍລິການ ແລະ ຄ່າທຳນຽມ, ຊີ້ນຳກວດກາບັນດາຫົວໜ່ວຍທຸລະກິດ ໃນການປະຕິບັດໜ້າທີ່ຮັບໃຊ້ສັງຄົມ ແລະ ຮັບປະກັນຄວາມປອດໄພ, ຄຸ້ມຄອງ ການນຳໃຊ້ຊັບພະຍາກອນໂທລະຄົມມະນາຄົມ, ພົວພັນກັບຕ່າງປະເທດ, ອົງການໄອທີຢູ ແລະ ອົງການຈັດຕັ້ງສາກົນ , ຄົ້ນຄວ້າຊອກຫາແຫຼ່ງທຶນທັງພາຍໃນ ແລະ ຕ່າງປະເທດ ໃນຂົງເຂດວຽກງານ ໄປສະນີ, ໂທລະຄົມມະນາຄົມ ແລະ ການສື່ສານ.ຜົນສຳເລັດລວມ ຂອງກະຊວງ ປທສ ໄດ້ສ້າງຕັ້ງຂື້ນບົນພື້ນຖານດັ່ງຕໍ່ໄປນີ້: - ພື້ນຖານທາງດ້ານການຄຸ້ມຄອງ ແລະນຳພາທີ່ຄົບຊຸດຄື: ຄະນະພັກ, ຄະນະນຳພ້ອມທັງກົງຈັກເສນາທິການ ແລະມີການຈັດຕັ້ງອົງການມະຫາຊົນ. - ພື້ນຖານທາງດ້ານເຕັກນິກ ແມ່ນມີໂຄງລ່າງຄົບຊຸດ ເພື່ອຄຸ້ມຄອງດ້ານໄປສະນີ, ໂທລະຄົມມະນາຄົມ ແລະການສື່ສານທັງມີນິຕິກຳຮອງຮັບອີກດ້ວຍ. - ການຊີ້ນຳ-ນຳພາ ວຽກງານມະຫາພາກ ແລະຈຸລະພາກ ຜູ້ປະກອບການດ້ານໄປສະນີ ໂທລະຄົມມະນາຄົມ ແລະການສື່ສານເພື່ອໃຫ້ການນຳໃຊ້ເຕັກໂນໂລຊີສື່ສານ ຂໍ້ມູນຂ່າວສານຫຼື ໄອຊີທີ ເຂົ້າໃນທຸກຂະແໜງການ ແລະທົ່ວສັງຄົມ ເກີດປະໂຫຍດສູງສຸດ ແລະປອດໄພດວ້ຍນິຕິກຳທີ່ຮອບດ້ານ ແລະຮັດກຸມ ເພື່ອເປັນເຄື່ອງມືໃຫ້ແກ່ການຄຸ້ມຄອງ ແລະຊຸກຍູ້ໃຫ້ຈຸລະພາກຂະຫຍາຍຕົວຂື້ນເລື້ອຍໆ. - ຄຸ້ມຄອງທຸລະກິດ: ບັນດາບໍລິສັດ ໄປສະນີ ໂທລະຄົມມະນາຄົມ ແມ່ນຫົວໜ່ວຍທຸລະກິດທີ່ສ້າງລາຍຮັບຕົວຈິງໄດ້ສູງ ແລະປະກອບສ່ວນສຳຄັນໃຫ້ແກ່ງົບປະມານຂອງລັດ. ຂະແໜງໄປສະນີ ໂທລະຄົມມະນາຄົມ ແມ່ນຂະແໜງການທີ່ຂະຫຍາຍຕົວໄວ ອຳນວຍຄວາມສະດວກໃຫ້ແກ່ສັງຄົມ ໃນການສື່ສານ-ຂ່າວສານ(ໄອຊີທີ) ເປັນເຄື່ອງມືຂັບເຄື່ອນການພັດທະນາເສດຖະກິດແລະສັງຄົມໃຫ້ກ້າວຂື້ນໄວ. - ໄດ້ປັບປຸງ ສູນອິນເຕີເນັດແຫ່ງຊາດ ໃຫ້ສາມາດ ເປັນບອ່ນເກັບຂໍ້ມູນ ແລະທາງຜ່ານຂອງການນຳໃຊ້ ໂທລະສັບ ແລະອິນເຕີເນັດພາຍໃນ ແລະຕ່າງປະເທດ ລວມສູນປະຕູດຽວ, ໄດ້ກໍ່ສ້າງສູນສະກັດກັ້ນ ແລະແກ້ໃຂ ເຫດສຸກເສີນທາງຄອມພິວເຕີ, ໄດ້ນຳເອົາລະຫັດຊື່ອິນເຕີເນັດສູງສຸດຂອງ ສປປ ລາວ(.LA) ມາຄຸ້ມຄອງໄວ້ສູນອິນເຕີເນັດແຫ່ງຊາດ. - ໄດ້ສຳເລັດການອອກແບບອັກສອນ ແລະແປ້ນພິມພາສາລາວ ແບບເພັດສະລາດ ໃນລະບົບຄອມພິວເຕີ ແລະ ມືຖືລຸ້ນຕ່າງໆ, ສຳເລັດການພັດທະນາວັດຈະນານຸກົມ ລາວ-ອັງກິດ-ລາວ ໃນລະບົບຄອມພິວເຕີ. - ສຳເລັດການສົ່ງດາວທຽມລາວ ດວງທຳອິດ ( LAOSAT1) ເຂົ້າວົງໂຄຈອນ ຕໍາແໜ່ງ 1280.5 ອົງສາຕາເວັນອອກ ໃນວັນທີ 21/11/2015 ແລະ ຄວບຄຸມບັນຊາ ໂດຍສະຖານີດາວທຽມພາກພື້ນດິນ ທີ່ຕັ້ງຢູ່ ຫຼັກ 14 ນະຄອນຫຼວງວຽງຈັນ.
ຕະ¬ຫລອດຫລາຍປີ¬ຜ່ານ¬ມາວຽກງານພື້ນ¬ຖານໂຄງລ່າງການໂທລະຄົມ¬ມະ¬ນາ¬ຄົມ ແລະ ການສື່¬ສານລວມທັງດ້ານ ໄອທີ ຂອງຂະແໜງ¬ການໄປ¬ສະ¬ນີ ໂທລະຄົມມະນາຄົມ ແລະ ການສື່ສານ ໄດ້ມີການຂະ¬ຫຍາຍ¬ຕົວຕໍ່ເນື່ອງ ໃນ ຂອບເຂດທົ່ວປະ¬ເທດ ແລະໄດ້ເຊື່ອມໂຍງກັບສາ¬ກົນທີ່ຮັບໃຊ້ວຽກງານຕ່າງໆໄດ້ຢ່າງທັນການເປັນ¬ຕົ້ນແມ່ນ ບໍ¬ລິ¬ການ ມວນຊົນ, ປ້ອງກັນຊາດ-ປ້ອງກັນຄວາມສະ¬ຫງົບ ແລະວຽກງານວັດ¬ທະ¬ນະ¬ທຳ-ສັງ¬ຄົມ ໂດຍໃນປະ¬ຈຸບັນມີອັດ¬ຕາສ່ວນການນຳໃຊ້ໂທລະສັບ ເທົ່າກັບ 85%. ສ່ວນອິນເຕີເນັດມີປະ¬ມານ 51%.
ເພື່ອຈັດຕັ້ງ ຜັນຂະຫຍາຍແນວທາງຂອງພັກ ແລະ ແຜນພັດທະນາເສດຖະກິດສັງຄົມ ໃຫ້ເປັນລະອຽດໃນ ຂົງເຂດ ໄປສະນີ ໂທລະຄົມມະນາຄົມ ແລະ ການສື່ສານ ເປັນກຳລັງຂັບເຄື່ອນທີ່ແຂງແຮງ ເຂົ້າໃນການພັດທະນາ ເສດຖະກິດ, ສັງຄົມ, ວັດທະນະທຳ, ສິ່ງແວດລ້ອມ, ວຽກງານປ້ອງກັນຊາດ-ປ້ອງກັນຄວາມສະຫງົບ ໂດຍນຳໃຊ້ເຕັກໂນໂລຊີທີ່ກ້າວໜ້າ ແລະ ທັນສະໄໝ ທຽບທັນ ກັບປະເທດອື່ນໆໃນພາກພື້ນ ແລະ ສາກົນ. ກະຊວງ ປທສ ມີແຜນການສູ້ຊົນ ປັບປຸງພື້ນຖານການຄຸ້ມຄອງ ແລະ ເຕັກນິກໃຫ້ມີປະສິດທິຜົນດີ.